《客请游望湖亭脩碧轩不及往次韵二首 其一》
明代·程敏政

西望湖天半日程，拟𣂏寒渌洗尘缨。一湾路隔红云远，五月凉生白苧轻。

山寺茶烟冲鹤起，石门空翠逼人清。春来遥忆凭阑处，万顷鸥波夕照明。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。